Litteraturforskeren [[Hakon Stangerup]] karakteriserer Rahbek som en typisk borgerlig-didaktisk forfatter, som udelukkende skriver sine historier ud fra et moraliserende synspunkt, "naar han dyrker Romanen, er det kun for derigennem at fremsætte Meninger og Anskuelser til Dydens Fremme [...] en Kunstform, som for ham kun har været et Vehikel, aldrig et Maal i sig selv."<ref>Hakon Stangerup, ''Romanen i Danmark i det attende Aarhundrede'', Ejnar Munksgaard, 1936, s. 313</ref>. Denne vurdering er stadig passende på en del af Rahbeks prosaforfatterskab, f.eks. fortællingerne ''Baron von Waldheim'', ''Sandsigeren'', ''Bomhuset'', ''Sølvbrylluppet'', ''Mindesmærkerne'', ''Børnekopperne'' og ''Selvmorderen''. Litteraturhistorikeren Asger Albjerg har i sin doktorafhandling stillet spørgsmål til denne fuldstændig afvisende opfattelse af Rahbeks skønlitterære prosaforfatterskab og især fremhævet Rahbeks [[historisk roman|historiske romaner]] som et godt eksempel på Rahbeks evner som romanforfatter<ref>[https://oa.doria.fi/bitstream/handle/10024/37505/denbraen.pdf?sequence=1 Asger Albjerg – ''Den brændende fakkel'', PDF-udgave.]{{Dødt link|date=februar 2022 |bot=InternetArchiveBot |fix-attempted=yes }}</ref>.
Historie Journalistik Lister_over_personer Videnskab Organisationer Uddannelsesinstitutioner